21 Yehova wangukumbuka Sara nge mo wangukambiya, ndipu Yehova wanguchitiya Sara vo wangulayizga.+2 Sonu Sara wangume nthumbu+ ndipu wangubaliya Abrahamu mwana munthulumi mu ukoti waki. Ivi vinguchitika pa nyengu yakuŵikika yo Chiuta wangumulayizga.+3 Abrahamu wangudana mwana yo Sara wangumubaliya kuti Isaki.+4 Abrahamu wangudumuwa* mwana waki Isaki wati wakwanisa mazuŵa 8, nge mo Chiuta wangumulamuliya.+5 Abrahamu wenga ndi vyaka 100 pa nyengu yo mwana waki Isaki wanguwiyaku.6 Sonu Sara wangukamba kuti: “Chiuta wachitiska kuti ndikondwi; ndipu munthu weyosi yo wavwengi venivi wasekengi nani.”*7 Sara wangukamba so kuti: “Ndiyani yo waŵanaŵanangaku kuti Sara muwolu waku Abrahamu wazamuwonkhesa mwana? Kweni awonani! Ndamubaliya mwana munthulumi mu ukoti waki.”8 Sonu mwana yo, wangukuwa ndipu angumulumula.* Pa zuŵa lo Isaki angumulumuliya, Abrahamu wangunozga phwandu likulu.9 Kweni Sara wawonanga mwana munthulumi waku Hagara+ wa ku Ijipiti, yo wangubaliya Abrahamu, wachinyoza Isaki.+10 Sonu Sara wangukambiya Abrahamu kuti: “Dikisani kapolu munthukazi uyu limoza ndi mwana waki, pakuti mwana wa kapolu munthukazi uyu wazamuhariya limoza cha ndi mwana wangu Isaki!”+11 Kweni Abrahamu wangukwiya ukongwa ndi vo Sara wangukamba vakukwaskana ndi mwana waki.+12 Ndipu Chiuta wangukambiya Abrahamu kuti: “Ungakwiyanga cha ndi vo Sara watikukambiya vakukwaskana ndi mwana yo kweniso kapolu waku munthukazi. Muvwiyi,* pakuti yo yazamudanika kuti mphapu* yaku yazamutuliya mwaku Isaki.+13 Kweni mwana wa kapolu munthukazi nayu,+ ndazakumusambusa mtundu+ chifukwa ndi mphapu* yaku.”14 Mwaviyo, Abrahamu wanguyuka mlenjilenji, wanguto chiŵandi ndi thumba la maji lachikopa ndipu wanguvipereka kwaku Hagara. Wanguviŵika paphewa laki, ndipu pavuli paki wangumukambiya kuti wakengi limoza ndi mwana yo.+ Mwaviyo, wangusoka ndipu wayingangayinganga ŵaka muchipululu cha Beresheba.+15 Pakumaliya paki, maji ngangumala muthumba lachikopa ndipu Hagara wangujowo mwana yo kusi kwa chivwati.16 Pavuli paki, wangutuwapu ndi kuchija pakuyija chapataliku, chifukwa wangukamba kuti: “Ndikhumba cha kuwona mwana uyu wachifwa.” Mwaviyo, wanguja pasi chapataliku ndipu wangwamba kuliya ukongwa.17 Sonu Chiuta wanguvwa kuliya kwa mnyamata yo,+ ndipu mungelu waku Chiuta wangudana Hagara kutuliya kuchanya kuti:+ “Hagara, ntchinthu wuli chasuzga? Ungawopanga cha, pakuti Chiuta wavwa kuliya kwa mwana yo kutuliya po wali.18 Soka, nyamuwa mwana yo ndipu umukolesi ndi janja laku, pakuti ndazakumusambusa mtundu ukulu.”+19 Pavuli paki, Chiuta wangujula masu ngaku Hagara ndipu wanguwona chisimi cha maji. Mwaviyo, wanguluta pachisimi cho, wanguneŵiyamu maji muthumba lachikopa, ndipu wangumupaska maji mwana yo kuti wamwi.20 Ndipu mwana yo+ wachikuwa Chiuta wenga nayu. Ishimayeli wajanga muchipululu ndipu wanguja kaswiri wakuponya mivi mwakugwiriskiya ntchitu uta.21 Iyu wajanga muchipululu cha Parani,+ ndipu anyina anguchimutole munthukazi kucharu cha Ijipiti.22 Pa nyengu yo, Abimeleki ndi Fikolo, mura wa asilikali ŵaki, angukambiya Abrahamu kuti: “Chiuta we nawi pa vosi vo uchita.+23 Sonu lapizga pa masu paku Chiuta kuti ugomezgekengi kwaku ini, ku ŵana ŵangu ndi kwa azuku ŵangu, kweniso kuti ulongongi chanju chambula kumala kwaku ini ndipuso ku ŵanthu a mucharu cho ujamu, nge mo ini ndachitiya.”+24 Sonu Abrahamu wangukamba kuti: “Ndilapizga.”25 Kweni Abrahamu wangudandawuliya Abimeleki vakukwaskana ndi chisimi cha maji cho ateŵeti aku Abimeleki anguphanga.+26 Abimeleki wangumuka kuti: “Ndiziŵa cha yo wakuchita venivi; ungundikambiyapu cha, ndipu nkhuvwa kwenuku.”27 Sonu Abrahamu wanguto mbereri kweniso ng’ombi ndi kuzipereka kwaku Abimeleki, ndipu wosi ŵaŵi anguchita phanganu.28 Abrahamu wati wapatuwa ŵana a mbereri anthukazi akukwana 7 pa mskambu,29 Abimeleki wangufumba Abrahamu kuti: “Ntchifukwa wuli wapatuwa ŵana a mbereri anthukazi akukwana 7 yaŵa?”30 Pavuli paki, Abrahamu wangukamba kuti: “Londe ŵana a mbereri anthukazi akukwana 7 wo nditikupaska kuti uje ukaboni wakuti ndini ndikukumba chisimi ichi.”31 Ndichu chifukwa chaki wangudana malu yanga kuti Beresheba,*+ pakuti pamalu ngenanga ndipu wosi ŵaŵi angulapizgiya.32 Mwaviyo, anguchita phanganu+ pa Beresheba, ndipu pavuli paki Abimeleki limoza ndi Fikolo, mura wa asilikali ŵaki, angusoka ndipu anguwere kucharu cha Afilisiti.+33 Pavuli paki, Abrahamu wangupanda chimiti cha tamarisiki* ku Beresheba, ndipu kwenuku wangudaniya pa zina laku Yehova,+ Chiuta wamuyaya.+34 Ndipu Abrahamu wanguja* mucharu cha Afilisiti kwa nyengu yitali.*+
tum_Latn